《同陈宗之诸同年饮鸡鸣山凭虚閤时罗太常景鸣作倡二首 其一》
明代·石宝

细雨缘山到，清风待客来。阁凌霄汉起，门傍斗牛开。

云树千家锦，豪华六代才。遗踪不可问，今古一衔杯。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。